CELEX: 52016PC0653
Language: sk
Date: 2016-10-06
Title: Návrh NARIADENIE RADY, ktorým sa mení nariadenie (EÚ) č. 1370/2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami

EURÓPSKA KOMISIA
            V Bruseli6. 10. 2016
            COM(2016) 653 final
            2016/0319(NLE)
            Návrh
            NARIADENIE RADY,
            ktorým sa mení nariadenie (EÚ) č. 1370/2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               
                  Rozsudkom zo 7. septembra 2016 vo veci C-113/14 Súdny dvor zrušil článok 7 nariadenia o spoločnej organizácii trhov s poľnohospodárskymi výrobkami [nariadenie Európskeho parlamentu a Rady (EÚ) č. 1308/2013], v ktorom sa stanovujú referenčné prahy určitých poľnohospodárskych výrobkov, z dôvodu, že tieto prahy mala na základe článku 43 ods. 3 ZFEÚ prijať iba Rada na návrh Komisie. 
               
               
                  Súdny dvor zrušil aj článok 2 nariadenia Rady (EÚ) č. 1370/2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami, v ktorom sa stanovuje úroveň cien vo verejnej intervencii, z dôvodu neoddeliteľných väzieb medzi daným článkom a zrušeným článkom 7 nariadenia o spoločnej organizácii trhov. 
               
               
                  Keďže Súdny dvor rozhodol, že právne účinky zrušených ustanovení v oboch aktoch sa zachovajú maximálne po obdobie piatich mesiacov od dátumu rozsudku, treba pred uplynutým tohto päťmesačného obdobia nariadenie (EÚ) č. 1370/2013 zmeniť vložením referenčných prahov a intervenčných cenových úrovní, ktoré Súdny dvor zrušil, a určitými ďalšími následnými zmenami.
               
            
            
               •Súlad s existujúcimi ustanoveniami v tejto oblasti politiky
            
            
               
                  Z hľadiska právneho základu pre stanovovanie referenčných prahov súvisiacich s organizáciou trhov s poľnohospodárskymi výrobkami vychádza návrh z rozsudku Súdneho dvora.
               
            
            
               •Súlad s ostatnými politikami Únie
            
            
               
                  Neuplatňuje sa
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               
                  Článok 43 ods. 3 Zmluvy o fungovaní Európskej únie.
               
            
            
               •Subsidiarita (v prípade inej ako výlučnej právomoci) 
            
            
               
                  Návrh patrí do spoločnej právomoci Európskej únie a členských štátov a je v súlade so zásadou subsidiarity.
               
            
            
               •Proporcionalita
            
            
               
                  Návrh je v súlade so zásadou proporcionality. 
               
            
            
               •Výber nástroja
            
            
               
                  Neuplatňuje sa
               
            
         
         
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Neuplatňuje sa
               
            
            
               •Konzultácie so zainteresovanými stranami
            
            
               
                  Neuplatňuje sa
               
            
            
               •Získavanie a využívanie expertízy
            
            
               
                  Neuplatňuje sa
               
            
            
               •Posúdenie vplyvu
            
            
               
                  Neuplatňuje sa
               
            
            
               •Regulačná vhodnosť a zjednodušenie
            
            
               
                  Neuplatňuje sa
               
            
            
               •Základné práva
            
            
               
                  Neuplatňuje sa 
               
            
            
               4.VPLYV NA ROZPOČET
            
            
               
                  Návrh nemá žiadny vplyv na rozpočet. 
               
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               
                  Neuplatňuje sa 
               
            
            
               •Vysvetľujúce dokumenty (v prípade smerníc)
            
            
               
                  Neuplatňuje sa
               
            
         
         
            
               
                  •
                        Podrobné vysvetlenie konkrétnych ustanovení návrhu
               
               
                  Neuplatňuje sa
               
            
            
               2016/0319 (NLE)
            
            
               Návrh
            
            
               NARIADENIE RADY,
            
            
               ktorým sa mení nariadenie (EÚ) č. 1370/2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 43 ods. 3,
            
            
               so zreteľom na návrh Európskej komisie,
            
            
               keďže:
            
            
               (1)Rozsudkom zo 7. septembra 2016 vo veci C-113/14
                  1
                Súdny dvor zrušil článok 7 nariadenia Európskeho parlamentu a Rady (EÚ) č. 1308/2013
                  2
               , v ktorom sa stanovujú referenčné prahy poľnohospodárskych výrobkov, z dôvodu, že tieto prahy mala na základe článku 43 ods. 3 Zmluvy o fungovaní Európskej únie (ZFEÚ) prijať Rada na návrh Komisie.
            
            
               (2)Súdny dvor zároveň zrušil článok 2 nariadenia Rady (EÚ) č. 1370/2013
                  3
               , v ktorom sa stanovujú úrovne cien vo verejnej intervencii, z dôvodu neoddeliteľných väzieb medzi daným článkom a zrušeným článkom 7 nariadenia (EÚ) č. 1308/2013.
            
            
               (3)Súdny dvor rozhodol, že právne účinky článku 7 nariadenia (EÚ) č. 1308/2013 a článku 2 nariadenia (EÚ) č. 1370/2013 sa zachovajú maximálne po obdobie piatich mesiacov od dátumu vynesenia rozsudku.
            
            
               (4)Nariadenie (EÚ) č. 1370/2013 preto treba pred uplynutím tohto päťmesačného obdobia zmeniť tak, že sa doň vložia ustanovenia o referenčných prahoch a úrovniach intervenčných cien, ktoré Súdny dvor zrušil, a vykonajú sa určité následné úpravy.
            
            
               (5)Vzhľadom na lehotu, ktorú Súdny dvor stanovil vo svojom rozsudku, by toto nariadenie malo nadobudnúť účinnosť dňom jeho uverejnenia,
            
            
               PRIJALA TOTO NARIADENIE:
            
            
               Článok 1
            
            
               Nariadenie (EÚ) č. 1370/2013 sa mení takto:
            
            
               1.
                     Vkladá sa tento článok 1a: 
            
            
               „Článok 1a
            
         
         
            
               Referenčné prahy
            
            
               1.Stanovujú sa tieto referenčné prahy: 
            
            
               a)pokiaľ ide o sektor obilnín: 101,31 EUR za tonu pre štádium veľkoobchodného predaja pri tovare dodanom do skladu do skladu pred vyložením; 
            
            
               b)pokiaľ ide o nelúpanú ryžu: 150 EUR za tonu ryže štandardnej kvality podľa bodu A prílohy III k nariadeniu (EÚ) č. 1308/2013, pre štádium veľkoobchodného predaja pri tovare dodanom do skladu pred vyložením; 
            
            
               c)pokiaľ ide o cukor štandardnej kvality podľa bodu B prílohy III k nariadeniu (EÚ) č. 1308/2013, pre nebalený cukor zo závodu: 
            
            
               i)biely cukor: 404,4 EUR za tonu; 
            
            
               ii)surový cukor: 335,2 EUR za tonu; 
            
            
               d)pokiaľ ide o sektor hovädzieho a teľacieho mäsa: 2 224 EUR za tonu jatočných tiel hovädzieho dobytka samčieho pohlavia triedy mäsitosti/pretučnenosti R3 stanovenej v stupnici Únie na klasifikáciu jatočných tiel hovädzieho dobytka vo veku ôsmich a viac mesiacov podľa bodu A prílohy IV k nariadeniu (EÚ) č. 1308/2013; 
            
            
               e)pokiaľ ide o sektor mlieka a mliečnych výrobkov: 
            
            
               i)246,39 EUR za 100 kg masla; 
            
            
               ii)169,80 EUR za 100 kg sušeného odstredeného mlieka; 
            
            
               f)pokiaľ ide o bravčové mäso: 1 509,39 EUR za tonu jatočných tiel ošípaných štandardnej kvality definovanej podľa hmotnosti a obsahu chudého mäsa, ako je stanovené v stupnici Únie na klasifikáciu jatočných tiel ošípaných podľa bodu B prílohy IV k nariadeniu (EÚ) č. 1308/2013, a to takto: 
            
            
               i)jatočné telá s hmotnosťou od 60 do menej ako 120 kg: trieda mäsitosti E; 
            
            
               ii)jatočné telá s hmotnosťou od 120 do 180 kg: trieda mäsitosti R; 
            
            
               g)pokiaľ ide o sektor olivového oleja: 
            
            
               i)1 779 EUR za tonu extra panenského olivového oleja; 
            
            
               ii)1 710 EUR za tonu panenského olivového oleja; 
            
            
               iii)1 524 EUR za tonu lampového olivového oleja s dvoma stupňami voľnej kyslosti; táto suma sa zníži o 36,70 EUR za tonu za každý ďalší stupeň kyslosti. 
            
            
               2.Komisia reviduje referenčné prahy stanovené v odseku 1, pričom zohľadňuje objektívne kritériá, najmä vývoj vo výrobe, výrobné náklady (predovšetkým vstupy) a vývoj na trhu. V prípade potreby sa referenčné prahy podľa vývoja vo výrobe a na trhu aktualizujú v súlade s postupom stanoveným v článku 43 ods. 3 ZFEÚ. 
            
            
               3.Odkazy na referenčné prahy v nariadení (EÚ) č. 1308/2013 sa považujú za odkazy na prahy stanovené v odseku 1.“
            
         
         
            
               2.
                     Článok 2 sa nahrádza takto:
            
            
               „Článok 2
            
            
               Ceny vo verejnej intervencii
            
            
               1.Výška ceny vo verejnej intervencii: 
            
            
               a)pri pšenici obyčajnej, pšenici tvrdej, jačmeni, kukurici, nelúpanej ryži a sušenom odstredenom mlieku sa v prípade nákupu za pevnú cenu rovná príslušnému referenčnému prahu stanovenému v článku 1a a v prípade nákupu prostredníctvom verejnej súťaže neprekročí príslušný referenčný prah; 
            
            
               b)pri masle sa v prípade nákupu za pevnú cenu rovná 90 % referenčného prahu stanoveného v článku 1a a v prípade nákupu prostredníctvom verejnej súťaže neprekročí 90 % daného referenčného prahu; 
            
            
               c)pri hovädzom a teľacom mäse neprekročí výšku uvedenú v článku 13 ods. 1 písm. c) nariadenia (EÚ) č. 1308/2013. 
            
            
               2.Pri pšenici obyčajnej, pšenici tvrdej, jačmeni, kukurici a nelúpanej ryži sa ceny vo verejnej intervencii uvedené v odseku 1 upravia zvýšením alebo znížením na základe hlavných kritérií kvality pre tieto výrobky. 
            
            
               3.Komisia prijme vykonávacie akty, ktorými určí zvýšenia alebo zníženia ceny vo verejnej intervencii pre výrobky uvedené v odseku 2 tohto článku za podmienok stanovených v uvedenom odseku. Uvedené vykonávacie akty sa prijmú v súlade s postupom preskúmania podľa článku 15 ods. 2.“
            
            
               3.
                     V článku 8 sa písmeno b) nahrádza takto:
            
            
               „b)ceny nadbytočného cukru na trhu Únie, alebo ak na danom trhu nie je nadbytočný cukor, na základe referenčného prahu pre cukor stanoveného v článku 1a písm. c).“
            
            
               Článok 2
            
            
               Toto nariadenie nadobúda účinnosť dňom jeho uverejnenia v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Rozsudok Súdneho dvora zo 7. septembra 2016, Nemecko proti Európskemu parlamentu a Rade Európskej únie, C-113/14, ECLI:EÚ:C:2016:635.
               
               
                  
                     (2)
                  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671). 
               
               
                  
                     (3)
                  Nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (Ú. v. EÚ L 346, 20.12.2013, s. 12).